«ЦIыхубэ участковэ-2021»
Урысей Федерацэм Къэрал кIуэцI IуэхухэмкIэ и министерствэм иригъэкIуэкI «ЦIыхубэ участковэ» урысейпсо зэпеуэм фокIадэм и 11-м щIедзэ. 
Ар хуэунэтIащ полицэм и лэжьакIуэхэм цIыхухэм хуащI дзыхьыр, IэнатIэм и щIыхьыр егъэфIэкIуэнымрэ жылагъуэм полицэм и участковэ уполномоченнэхэм я лэжьыгъэр къагурыIуэу зэтеублэнымрэ. 
Зэпеуэм и Iыхьэзэм щытекIуахэр наIуэ къищIынущ я онлайн-IэIэтым кърикIуахэм. Дэтхэнэри хуитщ езым «ЦIыхубэ участковэ» цIэр зыхуэфащэу къилъытэмкIэ Iэ иIэтыну. 
Зэпеуэр Iыхьищу зэхэтынущ. Япэ IыхьитIыр районхэмрэ щIыналъэхэмрэ щекIуэкIынущ.
«ЦIыхубэ участковэ» цIэм щIэбэнынухэм щыгъуазэ зыщыхуэпщIыфынущ Къэбэрдей-Балъкъэр Республикэм щыIэ МВД-м и Интернет-сайтым. Абы иралъхьэнущ зэпеуэм и япэ Iыхьэм хэтыну участковэ уполномоченнэхэм теухуа хъыбарыр, Урысейм и МВД-м и щIыналъэ IэнатIэхэр здэщыIэ районкIэ зэхэхауэ. 
Зэпеуэм и япэ Iыхьэм и онлайн-IэIэтыр мы гъэм фокIадэм и 11-20-хэм, етIуанэр жэпуэгъуэм и 7-16-хэм екIуэкIынущ. 
Къэрал кIуэцI IуэхухэмкIэ министерствэу
КъБР-м щыIэм и пресс-IуэхущIапIэ.

